        R O M Â N I A          
      

   
        
      JUDEŢUL IAŞI


 

MUNICIPIUL PAŞCANI

   


           

  CONSILIUL LOCAL





H O T Ă R Â R E 

Privind aprobarea încheierii unui parteneriat între Consiliului Local al Municipiului Paşcani si Consiliul judeţean Iaşi - Direcţia Generala de Asistenta Sociala si Protecţia Copilului Iaşi  în vederea

realizării reabilitării si reamenajarii Centrului de Plasament  “Mihail Sadoveanu” Paşcani, strada Vasile Alecsandri  nr. 5
Consiliul Local al Municipiului Paşcani, judeţul Iaşi;

Având in vedere Raportul nr.21227 /8.12.2008, întocmit de către Compartimentul Programe Europene si Atragere Fonduri Structurale, şi Compartimentul Juridic Contencios din cadrul aparatului de specialitate al Primarului;

Având in vedere Raportul de avizare al :

· Comisiei juridice, ordine publica, drepturilor omului şi libertăţi cetăţeneşti din cadrul Consiliului Local al municipiului  Pascani;


În conformitate cu HCL nr. 186 din 21.11.2008 privind participarea la Programul Operaţional Regional 2007-2013, Axa prioritară 1 – Sprijinirea dezvoltării durabile a oraşelor – poli urbani de creştere, Domeniul de intervenţie 1.1 – Planuri integrate de dezvoltare urbană, cu proiectul “ Planul integrat de dezvoltare urbana in municipiul Paşcani, zona vale” ;


În temeiul prevederilor art. 36, alin. (2) lit. e, alin. (7) lit. a si c, din Legea nr.215/2001 privind administraţia publica locala, republicată, cu modificările şi completările ulterioare;

În temeiul art. 45 alin. (1) din Legea nr.215/2001 privind administraţia publica locala, republicată, cu modificările şi completările ulterioare,

                                           H O T Ă R Ă Ş T E 

Art. 1 - Se aproba încheierea unui parteneriat între Consiliului Local al Municipiului Paşcani si Consiliul judeţean Iaşi - Direcţia Generala de Asistenta Sociala si Protecţia Copilului Iaşi,  în vederea realizării reabilitării si reamenajării Centrului de Plasament  “Mihail Sadoveanu” Paşcani, situat in municipiul Pascani, strada Vasile Alecsandri  nr. 5.

Art. 2 - Obiectul acestui parteneriat este de a implementa împreună proiectul: „Planul integrat de dezvoltare urbana in municipiul Paşcani, zona vale” ce urmează a fi depus la licitaţia din cadrul Programului Operaţional Regional 2007-2013, Axa prioritară 1 – Sprijinirea dezvoltării durabile a oraşelor – poli urbani de creştere, Domeniul de intervenţie 1.1 – Planuri integrate de dezvoltare urbană, cu proiectul.


Din punctul de vedere al contractului de finanţare, parteneriatul nu este o relaţie de afaceri ci o relaţie între două sau mai multe organizaţii, care implică distribuirea responsabilităţilor apărute în timpul dezvoltării unui proiect.
Art. 3 – Se numeşte manager de proiect –Grigore Craciunescu,  Primarul municipiului Paşcani.
Art. 4 – Se împuterniceşte domnul Grigore Craciunescu, Primarul municipiului Paşcani, sa negocieze Acordul de Parteneriat cu Consiliul judeţean Iaşi - Direcţia Generala de Asistenta Sociala si Protecţia Copilului Iaşi.

Proiectul de Acord de Parteneriat  va fi supus aprobării Consiliul Local al Municipiului Paşcani.
Art. 5 –  Consiliul Judetean  Iasi  nu participa financiar la cheltuielile proiectului.
Art. 6 – Prezenta hotărâre va fi dusa la îndeplinire de către Primarul municipiului Paşcani. 


Art. 7 - Serviciul administraţie publică locală va comunica în copie prezenta hotărâre:
· Instituţia Prefectului judeţului Iaşi;

· Primarului municipiului Paşcani;

· Consiliul Judeţean Iaşi;
· Compartimentul Programe Europene si Atragere Fonduri Structurale;
· Mass-media.

